סמנתה ג'ייד
קריירה > 2012: The X Factor Australia ו-Samantha Jade

בניסיון אחרון לחזור לתעשיית המוזיקה, ג'ייד ניגשה בהצלחה לאודישן לעונה הרביעית של The X Factor (אנ') ב-2012, כאשר היא ביצעה את "Breakeven" של דה סקריפט, שבמהלכו השופט גאי סבסטיאן נקרע במיוחד. ג'ייד התקדמה לשלב מחנה האימונים של התחרות, בה היא ביצעה את "It Ain't Over 'til It's Over" של לני קרביץ ו-"No Air" של ג'ורדין ספארקס. לאחר מכן, היא עלתה לשלב בתי השופטים בקטגוריית גילאי ה-25, בהנחייתו של סבסטיאן. מאוחר יותר, היא נבחרה לשידורים החיים, יחד עם ג'סטין סטנדלי ונת'ניאל ויליאמס.
לשידור החי הראשון ב-17 בספטמבר 2012, היא ביצעה את "Wake Awake" של קייטי פרי, וקיבלה שבחים מכל ארבעת השופטים. רונאן קיטינג אמר כי: "אני הולך להסתבך עם זה אבל זה היה יותר טוב מקייטי פרי", בעוד סבסטיאן הוסיף כי: "כל זמרת במדינה פשוט אמרה 'אוי אלוהים'". עם זאת, ג'ייד הייתה בין 2 האחרונים לצד אדיל ממון, אך ניצלה מהדחה. בשבוע החמישי, ג'ייד הייתה בין 2 האחרונים לצד אנג'ל טופאי. לאחר שקיבלו שני קולות כל אחד, התוצאה הועברה להכרעת הציבור. ג'ייד ניצלה מהדחה לאחר שקיבלה את מספר הקולות הגבוה ביותר מבין שניהם. בשבוע השביעי, ג'ייד הייתה בין 2 האחרונים לצד נת'ניאל ויליאמס. לאחר שקיבלו שני קולות כל אחד, התוצאה הועברה להכרעת הציבור. ג'ייד ניצלה מהדחה לאחר שקיבלה את מספר הקולות הגבוה ביותר מבין שניהם.
בחצי גמר התחרות היא ביצעה את "Heartless" של קניה וסט ו-"Where Have You Been" של ריהאנה, ועלתה לגמר התחרת. בגמר הגדול שנערך ב-19 וב-20 בנובמבר 2012, ג'ייד הוכרזה כזוכה של התחרות. בכך, היא זכתה במכונית ניסאן קשקאי והוחתמה אצל חברת התקליטים סוני מיוזיק אוסטרליה (אנ').‏
השיר נכנס למצעד הסינגלים של ARIA
הועמדה להדחה לאחר שהייתה ב-2 האחרונים
זוכה
| שלב | נושא | שיר | אמן מקורי | סדר הופעה | תוצאה |
| --- | --- | --- | --- | --- | --- |
| אודישנים | בחירה חופשית | "Breakeven" | דה סקריפט | N/A | עלתה לשלב הבא |
| מחנה אימונים | בחירה חופשית | "No Air" | ג'ורדין ספארקס | N/A | עלתה לשלב הבא |
| בתי השופטים | בחירה חופשית | "Bleeding Love" | ליאונה לואיס | N/A | עלתה לשלב הבא |
| שבוע 1 | בחירת השופטים | "Wide Awake" | קייטי פרי | 7 | 2 האחרונים |
| שבוע 1 | דו-קרב | "Without You" | מריה קארי | 2 | ניצלה מהדחה |
| שבוע 2 | מסיבה כל הלילה | "Freefallin" | זואי באדווי | 9 | עלתה לשלב הבא |
| שבוע 3 | עשרת הלהיטים הטובים ביותר | "Everytime" | בריטני ספירס | 5 | עלתה לשלב הבא |
| שבוע 4 | אגדות | "Run to You" | ויטני יוסטון | 4 | עלתה לשלב הבא |
| שבוע 5 | שנות ה-80 של המאה ה-20 | "You Can't Hurry Love" | הסופרימס | 6 | 2 האחרונים |
| שבוע 5 | דו-קרב | "I Will Be" | ליאונה לואיס | 2 | ניצלה מהדחה |
| שבוע 6 | הלהיטים הגדולים האחרונים | "Scream" | אשר | 7 | עלתה לשלב הבא |
| שבוע 7 | נעשה באוסטרליה | "UFO" | Sneaky Sound System | 1 | 2 האחרונים |
| שבוע 7 | דו-קרב | "At Last" | אטה ג'יימס | 1 | ניצלה מהדחה |
| שבוע 8 | אתגר השופטים | "Stronger (What Doesn't Kill You)" | קלי קלרקסון | 3 | עלתה לשלב הבא |
| חצי גמר | כוח ותשוקה | "Heartless" | קניה וסט | 2 | עלתה לשלב הבא |
| חצי גמר | כוח ותשוקה | "Where Have You Been" | ריהאנה | 6 | עלתה לשלב הבא |
| גמר | השיר מהאודישן | "Breakeven" | דה סקריפט | 3 | עלתה לשלב הבא |
| גמר | הבחירה האחרונה | "Take a Bow" | ריהאנה | 7 | עלתה לשלב הבא |
| גמר | שיר מההופעות החיות | "Scream" | אשר | 5 | עלתה לשלב הבא |
| גמר | הסינגל של הזוכה | "What You've Done to Me" | סמנתה ג'ייד | 1 | זוכה |
לאחר שזכתה בתוכנית, היא הוציאה את הסינגל "What You've Done to Me" באייטונס. לאחר שלושה ימים של הוצאת השיר, השיר הגיע למקום הראשון במצעדי ה-ARIA‏. מאוחר יותר, השיר קיבל תואר פלטינה מרובעת על ידי איגוד תעשיית ההקלטות האוסטרלי (ARIA), עם מכירות של לפחות 280,000 עותקים. ב-7 בדצמבר 2012, היא הוציאה את אלבום הבכורה שלה, Samantha Jade. באלבום, נמצאים גרסאות מוקלטות מחדש של השירים שביצעה ב-The X Factor‏. האלבום הגיע, בשיאו, למקום השלישי במצעד האלבומים של ARIA וקיבל תואר זהב, עם מכירות של לפחות 35,000 עותקים.
ב-5 בדצמבר 2012, חברת התקליטים לשעבר של ג'ייד, קמפ ווסט רקורדרס, הוציאה את אלבומה הראשון המקורי, The Golden Touch באייטונס ללא אישורה של ג'ייד או של סוני מיוזיק אוסטרליה. נשיאי חברת התקליטים קמפ ווסט רקורדרס, ג'ון האריס וטיי נוקס תבעו את ג'ייד בגין נזקים והפרות חוזה לכאורה, כמו כן את סוני מיוזיק, אמני מצעדים, FremantleMedia אוסטרליה וסייקו אנטרטיינמנט (אנ') של סיימון קאוול. האריס ונוקס טענו כי הם זכאים לחלק מהכנסותיה של ג'ייד מאחר שחתמו עמה על הסכם לפיתוח הקריירה המוזיקלית של ג'ייד, כשג'ייד עברה ללוס אנג'לס כשהייתה בת 15, וכי החוזה שלה עם קמפ ווסט עדיין תקף. עוד הם טענו כי הם הוציאו 2 מיליון דולר מכיסם לפיתוחה כאמנית.